PATVIRTINTA

 Šilalės r. Kvėdarnos darželio ,,Saulutė“

 direktoriaus 2023 m. rugsėjo 4 d.

 įsakymu Nr. V- 85

**ŠILALĖS R. KVĖDARNOS DARŽELIO ,,SAULUTĖ“**

**PRIEŠMOKYKLINIO UGDYMO PROGRAMOS 2023 – 2024 MOKSLO METŲ**

**UGDYMO PLANAS**

**I SKYRIUS**

**BENDROSIOS NUOSTATOS**

1. Priešmokyklinio ugdymo programos ugdymo planas nustato bendruosius priešmokyklinio ugdymo reikalavimus, priešmokyklinio ugdymo organizavimą ir finansavimą. Priešmokyklinį ugdymą vykdo Šilalės r. Kvėdarnos darželis ,,Saulutė“ (toliau – Mokyklos) pagal priešmokyklinio ugdymo bendrąją programą (toliau – Programa), patvirtintą Lietuvos Respublikos švietimo ir mokslo ministro 2022 m. rugpjūčio 24 d. Nr. V-1269. Planas parengtas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2023 m. birželio 20 d. įsakymu Nr. V-845, Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija, Lietuvos Respublikos švietimo ir mokslo ministro 2018 m. vasario 5 d. įsakymu Nr. V-100 ,,Dėl švietimo ir mokslo ministro 2013 m. lapkričio 21 d. įsakymo Nr. V-1106 ,,Dėl priešmokyklinio ugdymo tvarkos aprašo patvirtinimo“ pakeitimo.

2. Mokslo metai ir ugdymo procesas prasideda rugsėjo 1 d., baigiasi rugpjūčio 31 d.

3. Ugdomosios programos minimali įgyvendinimo trukmė – 640 valandų.

4. Tvarkos apraše vartojamos sąvokos apibrėžtos Lietuvos Respublikos švietimo įstatyme (toliau – Švietimo įstatymas).

**II SKYRIUS**

**BENDRIEJI PRIEŠMOKYKLINIO UGDYMO REIKALAVIMAI**

 5. Priešmokyklinis ugdymas:

5.1. gali būti pradedamas teikti vaikui, kai jam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą, bet ne vėliau, negu vaikui tais kalendoriniais metais sueina 6 metai;

5.2. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai;

5.3. tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis;

5.4. ugdymas gali trukti dvejus metus, jeigu vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą;

5.5. vykdomas pagal programą, kurios minimali trukmė yra:

 5.5.1. 640 valandų per metus, 2 Modelis - 10 val. per dieną, 50 val. per savaitę;

5.5.2. 160 valandų per metus, jei gydytojų konsultacinė komisija (toliau – GKK) vaikui yra paskyrusi ugdymą namie 12 mėnesių;

5.5.3. 5 valandos per savaitę, jei GKK vaikui yra paskyrusi ugdymą namie ne trumpiau kaip 1 mėnesį;

5.5.4. 5 valandos per savaitę vaikui, sergančiam įvairiomis ligomis, besigydančiam medicininės reabilitacijos ir sanatorinio gydymo sveikatos priežiūros įstaigoje.

6. Priešmokyklinio ugdymo organizavimo forma yra priešmokyklinio ugdymo grupė (toliau – Grupė).

7. Grupės darbo veiklos ypatumų visuma – ugdymo vieta, trukmė (per mėnesį, savaitę, parą), teikiamos paslaugos vaikui (švietimo pagalba ir kita), ugdomoji kalba, mokytojų (priešmokyklinio ugdymo pedagogo, ikimokyklinio ugdymo auklėtojo, ikimokyklinio ugdymo meninio ugdymo mokytojo, neformaliojo švietimo mokytojo, pagalbos mokiniui specialisto, valstybinės ar užsienio kalbos mokytojo, mokytojo padėjėjo ir kitų), dirbančių Grupėje, skaičius – yra vadinama priešmokyklinio ugdymo organizavimo modeliu (toliau – Modelis).

 8. Grupėje vaikų skaičius neviršija pagal amžiaus grupes Lietuvos Respublikos sveikatos apsaugos ministro 2016 m. sausio 26 d. d. įsakymu Nr. V-9 patvirtintoje ,,Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ nustatyto vaikų skaičiaus.

 9. Mokykloje 2023 m. rugsėjo 1 d. sukomplektuotos 2 priešmokyklinio ugdymo grupės, kuriose ugdomi 26 priešmokyklinio amžiaus vaikai.

 10. Mokykla, atsižvelgdamas į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos, neprieštaraujančios kitiems teisės aktams.

11. Vaikų tėvai (globėjai) privalo užtikrinti vaiko punktualų, reguliarų Mokyklos lankymą (jei vaikas negali atvykti į Mokyklą, nedelsiant turi informuoti Mokyklą) ir kitų mokymo sutartyje nurodytų pareigų vykdymą.

12. Programą įgyvendina priešmokyklinio ugdymo pedagogas.

 13. Mokykloje teikiama logopedo pagalba.

 14. Vaiko lankomumas yra žymimas elektroniniame dienyne.

 15. Mokykla ,įgyvendindama ugdymo turinį, organizuoja sveikos gyvensenos stiprinimo veiklas.

17. Specialiųjų ugdymosi poreikių turintiems vaikams ugdyti priešmokyklinio ugdymo programą pritaiko priešmokyklinio ugdymo pedagogas, atsižvelgdamas į vaiko poreikius, mokyklos Vaiko gerovės komisijos rekomendacijas. Priešmokyklinio ugdymo pedagogus konsultuoja Šilalės pedagoginės psichologinės tarnybos specialistai.

18. Grupėje, kurioje, pritaikius Programą, ugdomi ir vaikai, turintys vidutinių, didelių ir (ar) labai didelių specialiųjų ugdymosi poreikių, privalo dirbti priešmokyklinio ugdymo pedagogas ir mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

19. Dėl vaiko mokymo namie vienas iš tėvų (globėjų) prašymą teikia Darželio vadovui. Prie prašymo pridedama GKK pažyma. Mokinio ugdymas namie per tris darbo dienas įforminamas Darželio vadovo įsakymu.

 20.Programos įgyvendinimo laikotarpiu vaikų, ugdomų pagal priešmokyklinio ugdymo programą, atostogos organizuojamos pagal bendrojo ugdymo mokykloms nustatytą mokinių atostogų laiką ir tėvų (globėjų) poreikius.

 21. Vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtinto Lietuvos Respublikos švietimo, mokslo ir sporto ministro 2023 m. balandžio 24 d. Nr. V-586, 8.3. punktu skiriamos atostogos priešmokyklinio ugdymo grupių vaikams:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros atostogos | 2024 m. birželio 1 d. – 2024 m. rugpjūčio 31 d.\*\* |

\*\* - PUG grupių vaikams privalomas ugdymo procesas 2024 metais baigiasi 05-31 dieną, tačiau tėvams pageidaujant vaikai gali lankyti priešmokyklinio ugdymo grupes iki 1-4 klasių mokinių vasaros atostogų pradžios.

**III SKYRIUS**

**PRIEŠMOKYKLINIO UGDYMO ORGANIZAVIMAS**

22. Mokykla:

22.1. informuoja tėvus (globėjus) apie priešmokyklinio ugdymo organizavimą Mokykloje;

22.2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – mokinio vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris.

23. Priešmokyklinio ugdymo pedagogas dirbantis Grupėje:

 23.1. organizuoja ugdomąją veiklą pagal Programą, atsižvelgdamas į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;

 23.2. priešmokyklinio ugdymo pedagogai per 3 savaites nuo Programos įgyvendinimo pradžios parengia metinius Grupių ugdomosios veiklos planus pagal patvirtintą priešmokyklinio ugdymo modelį.

 23.3. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai – antrai klasei;

23.4. vertina vaikų pažangą ir pasiekimus vadovaudamasis Programa;

23.5. vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus;

23.6. atlieka kitus darbus, nurodytus jo pareigybės aprašyme, kurį rekomenduojama rengti atsižvelgiant į Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK-1581 „Dėl Priešmokyklinio ugdymo pedagogo pavyzdinio pareiginio aprašo patvirtinimo“, ir į Pavyzdinį auklėtojo pareigybės aprašymą, patvirtintą Lietuvos Respublikos švietimo ir mokslo ministro 2005 m. lapkričio 11 d. įsakymu Nr. ISAK-2249 „Dėl Pavyzdinio auklėtojo pareigybės aprašymo patvirtinimo“.

 24. Priešmokyklinio ugdymo pedagogas ar ikimokyklinio ugdymo auklėtojas, ugdantis vaiką namie ar sanatorijos mokykloje, vaikų pažangą vertina nuolat, pasirinkdamas vertinimo būdus ir metodus, vaikų pasiekimus fiksuoja vaiko pasiekimų apraše, aplanke, skaitmeninėse laikmenose ar kt. Ne rečiau kaip kartą per Mokyklos nustatytą ugdymo laikotarpį namie ugdomo vaiko ugdymo rezultatus aptaria Mokyklos vaiko gerovės komisija.

 25. Mokykloje priešmokyklinių grupių vaikų maitinimas ir poilsis organizuojamas vadovaujantis Lietuvos Respublikos sveikatos apsaugos ministro 2016 m. sausio 26 d. d. įsakymu Nr. V-93 patvirtintoje ,,Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 ir 2018 m. balandžio 10 d. įsakymo Nr. V-394 redakcija patvirtintu ,,Vaikų maitinimo organizavimo tvarkos aprašu“.

26. Renginiai organizuojami pagal Mokyklos 2023–2024 m. m. renginių planą.

**IV SKYRIUS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS, INDIVIDUALAUS UGDYMO PLANO SUDARYMAS**

27. Vaiko, turinčio specialiųjų ugdymosi poreikių, pasiekimus vertina kartu su Mokyklos vaiko gerovės komisija, aptaria su tėvais (globėjais) ir parengia Rekomendaciją, skirtą mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, ir Mokyklos vaiko gerovės komisijai.

28. Mokykla priima sprendimą dėl mokinio individualaus ugdymo plano sudarymo. Mokinio individualus ugdymo planas – jo galioms ir poreikiams pritaikytas ugdymosi planas. Ugdymo planas sudaromas ugdytiniui:

28.1. atvykusiam iš užsienio;

28.2. mokomam namie;

28.3. turinčiam specialiųjų ugdymosi poreikių.

29. Individualaus ugdymo planą pedagogas parengia per 3 savaites nuo Programos įgyvendinimo pradžios.

30. Mokykloje teikiama logopedo pagalba.

31. Mokiniui, turinčiam vidutinių, didelių ir labai didelių specialiųjų ugdymosi poreikių, specialiąją pagalbą teikia mokytojo padėjėjas.

**V SKYRIUS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

32. Mokyklos mokinių tėvai (globėjai, rūpintojai) dalyvauja planuojant ir įgyvendinant ugdymo procesą. Tėvų atstovai, atstovaudami mokinių tėvų interesus, padeda spręsti aktualius ugdymo ir kitus klausimus, užtikrinančius mokinių saugumą ir gerovę mokykloje.

33. Apie mokinių ugdymosi rezultatus, sėkmes ir nesėkmes tėvai (globėjai, rūpintojai) informuojami vadovaujantis tvarka, patvirtinta direktoriaus įsakymu.

34. Mokyklos administracija, pagalbos vaikui specialistai ir pedagogai konsultuoja mokinių tėvus, kaip sukurti tinkamą edukacinę aplinką namuose, motyvuoti vaiką, padėti ugdytis namuose.

**VI SKYRIUS**

**BAIGIAMOSIOS NUOSTATOS**

35. Programa finansuojama iš valstybės biudžeto, vadovaujantis Mokinio krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokinio krepšelio lėšų apskaičiavimo ir paskirstymo metodikos patvirtinimo“, savivaldybių biudžetų, rėmėjų ir kitomis lėšomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA:

 Kvėdarnos darželio ,,Saulutė“